CELEX: 62020TA0750
Language: el
Date: 2022-04-27 00:00:00
Title: Υπόθεση T-750/20: Απόφαση του Γενικού Δικαστηρίου της 27ης Απριλίου 2022 — Correia κατά ΕΟΚΕ (Υπαλληλική υπόθεση – Προσωπικό της ΕΟΚΕ – Έκτακτοι υπάλληλοι – Αίτημα ανασύστασης της σταδιοδρομίας – Απόρριψη του αιτήματος – Προσφυγή ακυρώσεως – Νομότυπο της προ της ασκήσεως της προσφυγής διαδικασίας – Προθεσμία υποβολής διοικητικής ενστάσεως – Έννομο συμφέρον – Παραδεκτό – Ίση μεταχείριση – Ασφάλεια δικαίου – Δικαίωμα σε επαγγελματική εξέλιξη – Μη ύπαρξη δικαιώματος σε ανασύσταση της σταδιοδρομίας – Υποχρέωση για διενέργεια συγκριτικής εξέτασης των προσόντων – Ευθύνη – Ηθική βλάβη)

20.6.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 237/48
            
         
      Απόφαση του Γενικού Δικαστηρίου της 27ης Απριλίου 2022 — Correia κατά ΕΟΚΕ
      (Υπόθεση T-750/20) (1)
      
      (Υπαλληλική υπόθεση - Προσωπικό της ΕΟΚΕ - Έκτακτοι υπάλληλοι - Αίτημα ανασύστασης της σταδιοδρομίας - Απόρριψη του αιτήματος - Προσφυγή ακυρώσεως - Νομότυπο της προ της ασκήσεως της προσφυγής διαδικασίας - Προθεσμία υποβολής διοικητικής ενστάσεως - Έννομο συμφέρον - Παραδεκτό - Ίση μεταχείριση - Ασφάλεια δικαίου - Δικαίωμα σε επαγγελματική εξέλιξη - Μη ύπαρξη δικαιώματος σε ανασύσταση της σταδιοδρομίας - Υποχρέωση για διενέργεια συγκριτικής εξέτασης των προσόντων - Ευθύνη - Ηθική βλάβη)
      (2022/C 237/60)
      Γλώσσα διαδικασίας: η γαλλική
      
         Διάδικοι
      
      
         Προσφεύγουσα-ενάγουσα: Paula Correia (Woluwe-Saint-Étienne, Βέλγιο) (εκπρόσωπος: L. Levi, δικηγόρος)
      
         Καθής-εναγόμενη: Ευρωπαϊκή Οικονομική και Κοινωνική Επιτροπή (εκπρόσωποι: M. Pascua Mateo, K. Gambino, Ξ. Χαμόδρακα, A. Carvajal García-Valdecasas και L. Camarena Januzec, επικουρούμενοι από τον B. Wägenbaur, δικηγόρο)
      
         Αντικείμενο
      
      Με την προσφυγή-αγωγή της βάσει του άρθρου 270 ΣΛΕΕ, η προσφεύγουσα-ενάγουσα ζητεί, πρώτον, να ακυρωθεί η από 8 Απριλίου 2020 απόφαση της Ευρωπαϊκής Οικονομικής και Κοινωνικής Επιτροπής (ΕΟΚΕ) με την οποία το εν λόγω όργανο απέρριψε το αίτημά της περί ανασύστασης της σταδιοδρομίας της, δεύτερον, να υποχρεωθεί η ΕΟΚΕ να καταβάλει καθυστερούμενους μισθούς και το εξ αυτών προκύπτον οικονομικό όφελος πλέον τόκων υπερημερίας και, τρίτον, να της επιδικαστεί χρηματική ικανοποίηση για την ηθική βλάβη της.
      
         Διατακτικό
      
      Το Γενικό Δικαστήριο αποφασίζει:
      
                  1)
               
               
                  Ακυρώνει την από 8 Απριλίου 2020 απόφαση της Ευρωπαϊκής Οικονομικής και Κοινωνικής Επιτροπής (ΕΟΚΕ) με την οποία απορρίπτεται το αίτημα της Paula Correia περί ανασύστασης της σταδιοδρομίας της.
               
            
                  2)
               
               
                  Απορρίπτει την προσφυγή-αγωγή κατά τα λοιπά.
               
            
                  3)
               
               
                  Καταδικάζει την ΕΟΚΕ στα δικαστικά έξοδα.
               
            
         (1)  EE C 53 της 15.2.2021.